AIŠKINAMASIS RAŠTAS

Dėl savivaldybės turto perdavimo pagal panaudos sutartį

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo viešosios įstaigos „Plačiajuostis internetas“ (toliau – VšĮ) 2017 m. kovo 30 d. raštą Nr. R-97 „ Dėl patalpų padidinimo RAIN ryšių komunikacijų mazgo plėtrai“ ir visuomeninės organizacijos Levaniškių kaimo bendruomenės (toliau –VO) 2017 m. kovo 29 d. prašymą, kuriais prašoma panaudos teise perduoti savivaldybei nuosavybės teise priklausantį nekilnojamąjį turtą VšĮ ir VO veiklai vykdyti. VšĮ nurodo, kad 2012 m. lapkričio 14 d. yra pasirašyta dėl 5,19 kv. m patalpų, esančių Molėtų r. sav., Molėtų m., Vilniaus g. 44, panaudos sutartis su administracija, bet reikia papildomų patalpų. Rašte nurodoma, kad nuo 2016 m. pradėtas PRIP2 projektas, kurio vykdymui atsirado poreikis papildomam plotui ir prašoma apie 4 kv. m papildomų patalpų plačiajuosčio tinklo RAIN komunikacijų mazgo plėtrai. VO naudojasi 12,35 kv. m patalpa, Molėtų r. sav., Levaniškių k., Darželio g. 4 ir nurodo, kad trūksta patalpų renginiams, viešosios erdvės, salės treniruokliams, sporto inventoriui, kuriuos planuoja įsigyti iš projektinių lėšų. VšĮ ir VO raštais įsipareigoja atlikti perduoto turto einamąjį ir kapitalinį remontus. Raštai pridedami.

Savivaldybei nuosavybės teise priklausantis ir šiuo metu Molėtų rajono savivaldybės administracijos patikėjimo teise valdomas turtas – 7,71 kv. m patalpos, pastate adresu: Molėtų r. sav., Molėtų m., Vilniaus g. 44 Molėtų rajono savivaldybės administracijos direktoriaus 2017 m. balandžio 19 d. įsakymu Nr. B6-296 pripažintos nereikalingomis Molėtų rajono savivaldybės administracijos funkcijoms vykdyti ir siūloma jas perduoti VšĮ projekto vykdymui. Savivaldybei nuosavybės teise priklausantis ir šiuo metu Molėtų „Vyturėlio“ vaikų lopšelio-darželio patikėjimo teise valdomos 120,80 kv. m patalpos, pastate adresu: Molėtų r. sav., Čiulėnų sen., Levaniškių k., Darželio g. 4, Molėtų „Vyturėlio“ vaikų darželio-lopšelio direktorės 2017 m. balandžio 14 d. įsakymu Nr. V- 18 pripažintos nereikalingomis Molėtų „Vyturėlio“ vaikų darželio-lopšelio funkcijoms vykdyti ir siūloma jas perduoti Levaniškių kaimo bendruomenės įstatuose nurodytai veiklai vykdyti.

Parengto sprendimo projekto tikslas – perduoti VšĮ ir VO 10 metų savivaldybei nuosavybės teise priklausantį nekilnojamąjį turtą pagal turto panaudos sutartis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 12, 13, 24 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2, 4 punktais, 3, 4 dalys;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.2, 4.4, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas VšĮ bus naudojamas plačiajuosčio tinklo RAIN mazgo plėtrai, bus sudarytos galimybes gauti plačiajuosčio ryšio kokybiškas paslaugas tolimesnėse rajono vietovėse, perduotas turtas VO bus naudojamas įstatuose nurodytoms veikloms.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta panaudos sutartis bei turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija ir Molėtų „Vyturėlio“ vaikų lopšelis – darželis.